Jungtinių Tautų Globos Taryba
Jungtinių Tautų Globos Taryba (angl. United Nations Trusteeship Council, pranc. Conseil de tutelle des Nations unies) – viena pagrindinių JT organizacijų, kurios tikslas yra garantuoti JT globojamųjų teritorijų priežiūrą – skatinti globojamųjų teritorijų ekonominę, politinę ir socialinę pažangą bei jų nepriklausomybės ar kitos savivaldos formos siekį. Įkurta 1945 m. San Fransisko konferencijos metu, o 1994 m. lapkričio 1 d. sustabdė savo veiklą, nes tada buvo panaikinta paskutinė globotinė teritorija – Palau.